标题：王弘
人物简介
王弘（379~432）字休元，南朝宋琅邪临沂（今山东临沂）人。王珣子。元嘉九年（432）进位太保，卒年五十四，谥文昭。人望所宗，书翰、仪体，后人皆依放之。
《南史·本传》
王弘，字休元，琅邪临沂人也。曾祖王导，晋丞相，祖王洽，中领军，父珣，司徒。弘少好学，以清悟知名。弱冠为会稽王道子骠骑主簿。珣颇好积聚，财物布在人间，及薨，弘悉燔券书，一不收责，其余旧业，悉委诸弟。时内外多难，在丧者皆不得终其哀，唯弘征召一无所就。桓玄克建业，收道子付廷尉，臣吏莫敢瞻送，弘时尚居丧，独道侧拜辞，攀车涕泣，论者称焉。
宋武帝召补镇军谘议参军，以功封华容县五等侯，累迁太尉左长史。从北征，前锋已平洛阳，而未遣九锡，弘衔使还都讽朝廷。时刘穆之掌留任，而旨乃从北来，穆之愧惧发病，遂卒。宋国建，为尚书仆射，掌选，领彭城太守。奏弹世子左卫率谢灵运，为军人桂兴淫其嬖妾，灵运杀兴，弃尸洪流，御史中丞王淮之曾不弹举。武帝答曰：“端右肃正风轨，诚副所期，自今以为永制。”于是免灵运官。
后迁江州刺史，省赋简役，百姓安之。永初元年，以佐命功，封华容县公。
三年入朝，进号卫将军、开府仪同三司。帝因宴集曰：“我布衣，始望不至此。”傅亮之徒并撰辞，欲盛称功德。弘率尔对曰：“此所谓天命，求之不可得，推之不可去。”时称其简举。
宋少帝景平二年，徐羡之等谋废立，召弘入朝。宋文帝即位，以定策安社稷，进位司空，封建安郡公，固辞见许。进号车骑大将军，开府、刺史如故。徐羡之等以废弑罪，将及诛，弘以非首谋，且弟王昙首又为上所亲委。事将发，密使报弘。羡之既诛，迁侍中、司徒、扬州刺史、录尚书事，给班剑三十人。上西征谢晦，与彭城王刘义康居守，入住中书下省，引队仗出入，司徒府权置参军。元嘉五年春，大旱，弘引咎逊位。先是彭城王义康为荆州刺史，镇江陵，平陆令河南成粲与弘书，诫以盈满，兼陈彭城王宜入知朝政，竟陵、衡阳宜出据列藩。弘由是固自陈请。乃迁为卫将军、开府仪同三司。六年，弘又上表陈彭城王宜入辅，并求解州。义康由是代弘为司徒，与之分录。弘又辞分录。弘博练政体，留心庶事，斟酌时宜，每存优允。与八座丞郎疏曰：“同伍犯法，无人士不罪之科，然每至诘谪，辄有请诉。若常垂恩宥，则法废不行，依事纠责，则物以为苦。恐宜更为其制。”时议多不同，弘以为：谓之人士，便无庶人之坐；署为庶人，辄受人士之罚，不其颇欤？谓人士可不受同伍之谪，取罪其奴客，庸何伤邪？无奴客，可令输赎。有修身闾阎，与群小实隔，又或无奴僮为众所明者，官长二千石便亲临列上，依事遣判。又主守偷五疋，常偷四十疋，并加大辟。议者咸以为重。弘以为：小吏无知，临财易昧。或由疏慢，事蹈重科。宜进主守偷十疋，常偷五十疋死，四十疋降以补兵。至于官长以上，荷蒙荣禄，冒利五疋乃已为弘，士人至此，何容复加哀矜。且此辈人士可杀不可谪，谓宜奏闻，决之圣旨。文帝从弘议。弘又上言：“旧制，人年十三半役，十六全役。今四方无事，应存消息。请以十五至十六为半丁，十七为全丁。”从之。及弟昙首亡，文帝嗟悼不已，见弘流涕?[欷，弘俭容而已。既而彭城王义康言于帝曰：“昙首既为家宝，又为国器，弘情不称，何也？”帝曰：“贤者意不可度。”其见体亮如此。九年，进位太保，领中书监，余如故。其年薨。赠太保、中书监，给节，加羽葆、鼓吹，增班剑为六十人。谥曰文昭公，配食武帝庙庭。
当世评价
弘既人望所宗，造次必存礼法。凡动止施为及书翰仪体，后人皆依放之，谓为王太保家法。虽历藩辅而不营财利，薨亡之后，家无余业。而轻率少威仪。客有疑其讳者，弘曰：“家讳与苏子高同。”性褊隘，人有忤意，辄加詈辱。少尝摴蒱公城子野舍，及后当权，有人就弘求县。此人尝以蒱戏得罪，弘诘之曰：“君得钱会戏，何用禄为？”答曰：“不审公城子野何所在？”弘默然。自领选及当朝总录，将加荣爵于人者，每先呵责谴辱之，然后施行；若美相盼接语欣欢者，必无所谐。人问其故，答曰：“王爵既加于人，又相抚劳，便成与主分功，此所谓奸以事君者也。若求者绝官叙之分，既无以为惠，又不微借颜色，即大成怨府，亦鄙薄所不任。”问者悦伏。子锡嗣。
子嗣情况
子：王锡，字寡光，位太子左卫率、江夏内史，高自位遇。太尉江夏王刘义恭当朝，锡箕踞大坐，殆无推敬。卒，弟僧亮嗣。
王僧亮，齐受禅，降爵为侯。
王僧衍，僧亮弟，位侍中。
王僧达（423~458）僧衍弟。僧达幼聪敏。弘为扬州时，僧达六七岁，遇有通讼者，窃览其辞，谓为有理。及大讼者亦进，弘意其小留左右，僧达为申理，暗诵不失一句。兄锡质讷乏风采。文帝闻僧达早慧，召见德阳殿，应对闲敏，上甚知之，妻以临川王义庆女。少好学，善属文，为太子舍人。坐属疾而于扬列桥观斗鸭，为有司所纠，原不问。性好鹰犬，与闾里少年相驰逐，又躬自屠牛。义庆闻之，令周旋沙门慧观造而观之，僧达陈书满席，与论文义，慧观酬答不暇，深相称美。诉家贫求郡，文帝欲以为秦郡。吏部郎庾仲文曰：“王弘子既不宜作秦郡，僧达亦不堪莅人。”乃止。迁太子洗马，母忧去职。与兄锡不协。锡罢临海郡还，送故及奉禄百万以上，僧达一夕令奴辇取无余。服阕，为宣城太守。性好游猎，而山郡无事，僧达肆意驰骋，或五日三日方归，受辞辩讼，多在猎所。人或逢不识，问府君所在。僧达且曰：“在近。”其后徙义兴。及元凶弑立，孝武发寻阳，沈庆之谓人曰：“王僧达必来赴义。”人问其所以，庆之曰：“虏马饮江，王出赴难，见其在先帝前议论开张，执意明决，以此言之，其必至也。”僧达寻至，孝武即以为长史。及即位，为尚书右仆射。僧达自负才地，三年间便望宰相。尝答诏曰：“亡父亡祖，司徒司空。”其自负若此。后为护军将军，不得志，乃求徐州，上不许。固陈，乃以为吴郡太守。时期岁五迁，弥不得意。吴郭西台寺多富沙门，僧达求须不称意，乃遣主簿顾旷率门义，劫寺内沙门竺法瑶得数百万。荆江夏反叛，加僧达置佐领兵。台符听置千人，而辄立三十队，队八十人。立宅于吴，多役功力，坐免官。后孝武独召见，慠然了不陈逊，唯张目而视。及出，帝叹曰：“王僧达非狂，如何乃戴面向天子。”后颜师伯诣之，僧达慨然曰：“大丈夫宁当玉碎，安可以没没求活！”师伯不答，逡巡便退。
初，僧达为太子洗马，在东宫爱念军人朱灵宝。及出为宣城，灵宝已长。僧达诈列死亡，寄宣城左永之籍，注以为子，改名元序。启文帝以为武陵国典卫令，又以补竟陵国典书令，建平国中军将军。孝建元年，事发，又加禁锢。表谢言不能因依左右，倾意权贵。上愈怒。僧达族子确少美姿容，僧达与之私款。确叔父休为永嘉太守，当将确之郡，僧达欲逼留之，确知其意，避不往。僧达潜于所住屋后作大阬，欲诱确来别，杀埋之。从弟王僧虔知其谋，禁呵乃止。御史中丞刘瑀奏请收案，上不许。二年，除太常，意尤不悦。顷之，上表解职，文旨抑扬。侍中何偃以其言不逊，启付南台，又坐免官。先是，何尚之致仕，复膺朝命，于宅设八关斋，大集朝士，自行香，次至僧达曰：“愿郎且放鹰犬，勿复游猎。”僧达答曰：“家养一老狗，放无处去已父还。”尚之失色。大明中，以归顺功，封宁陵县五等侯，累迁中书令。黄门郎路琼之，太后兄庆之孙也，宅与僧达门并。尝盛车服诣僧达，僧达将猎，已改服。琼之就坐，僧达了不与语，谓曰：“身昔门下驺人路庆之者，是君何亲？”遂焚琼之所坐床。太后怒，泣涕于帝曰：“我尚在而人陵之，我死后乞食矣。”帝曰：“琼之年少，无事诣王僧达门，见辱乃其宜耳。僧达贵公子，岂可以此加罪乎？”太后又谓帝曰：“我终不与王僧达俱生。”先是，南彭城蕃县人高阇、沙门释昙标、道方等共相诳惑，自言有鬼神龙凤之端，常闻箫鼓音，与秣陵人蓝宕期等谋为乱，又结殿中将军苗乞食等起兵攻宫门。事发，凡党与死者数十人。僧达屡经犯忤，以为终无悛心，因高阇事陷之，收付廷尉，于狱赐死。时年三十六。帝亦以为恨，谓江夏王义恭曰：“王僧达遂不免死，追思太保余烈，使人慨然。”于是诏太保华容文昭公门爵国姻，一不贬绝。时有苏宝者，名宝生，本寒门，有文义之美，官至南台侍御史、江宁令，坐知高阇谋反，不即闻启，亦伏诛。
孙：王道琰，僧达子，徙新安。元徽中，为庐陵内史，未至郡，卒。子融。
曾孙：王融（467~493）字元长，少而神明警慧。母临川太守谢惠宣女，性敦敏，教融书学。博涉有文才，从叔王俭谓人曰：“此儿至四十，名位自然及祖。”举秀才，累迁太子舍人。以父宦不通，弱年便欲绍兴家业，启齐武帝求自试，迁秘书丞。从叔俭初有仪同之授，赠俭诗及书，俭甚奇之，笑谓人曰：“穰侯印讵便可解。”历丹阳丞，中书郎。永明末，武帝欲北侵，使毛惠秀画《汉武北伐图》，融因此上疏，开张北侵之议。图成，上置琅邪城射堂壁上，游幸辄观焉。
九年，芳林园禊宴，使融为《曲水诗序》，当时称之。上以融才辩，使兼主客，接魏使房景高、宋弁。弁见融年少，问：“主客年几？”融曰：“五十之年，久逾其半。”景高又云：“在北闻主客《曲水诗序》胜延年，实愿一见。”融乃示之。后日，宋弁于瑶池堂谓融曰：“昔观相如《封禅》，以知汉武之德，今览王生《诗序》，用见齐主之盛。”融曰：“皇家盛明，岂直比踪汉武，更惭鄙制，无以远匹相如。”上以魏所送马不称，使融问之曰：“秦西冀北，实多骏骥，而魏之良马，乃驽不若，将旦旦信誓，有时而爽，駉蔌之牧，遂不能嗣？”宋弁曰：“当是不习地土。”融曰：“周穆马迹遍于天下，若骐骝之性，因地而迁，则造父之策，有时而踬。”弁曰：“王主客何为勤勤于千里？”融曰：“卿国既异其优劣，聊复相访，若千里斯至，圣上当驾鼓车”。弁曰：“向意既须，必不能驾鼓车也。”融曰：“买死马之骨，亦以郭隗之故。”弁不能答。
融躁于名利，自恃人地，三十内望为公辅。初为司徒法曹，诣王僧祐，因遇沈昭略，未相识。昭略屡顾盼，谓主人曰：“是何年少？”融殊不平，谓曰：“仆出于扶桑，入于旸谷，照耀天下，谁云不知，而卿此问？”昭略云：“不知许事，且食蛤蜊。”融曰：“物以群分，方以类聚，君长东隅，居然应嗜此族。”其高自标置如此。及为中书郎，尝抚案叹曰：“为尔寂寂，邓禹笑人。”行遇朱雀桁开，路人填塞，乃捶车壁曰：“车中乃可无七尺，车前岂可乏八驺。”及魏军动，竟陵王萧子良于东府募人，板融宁朔将军、军主。融文辞捷速，有所造作，援笔可待，子良特相友好。晚节大习骑马，招集江西伧楚数百人，并有干用，融特为谋主。
武帝病笃暂绝，子良在殿内，太孙未入。融戎服绛衫，于中书省阁口断东宫仗不得进，欲矫诏立子良。诏草已立，上重苏，朝事委西昌侯鸾。梁武谓范云曰：“左手据天下图，右手刎其喉，愚夫不为。主上大渐，国家自有故事，道路籍籍，将有非常之举，卿闻之乎？”云不敢答。俄而帝崩，融乃处分以子良兵禁诸门，西昌侯闻，急驰到云龙门，不得进，乃曰：“有敕召我。”仍排而入，奉太孙登殿，命左右扶出子良，指麾音响如钟，殿内无不从命。融知不遂，乃释服还省，叹曰：“公误我。”郁林深怨融，即位十余日，收下廷尉狱。使中丞孔珪倚为奏曰：“融姿性刚险，立身浮竞，动迹惊群，抗言异类。近塞外微尘，苦救将领，遂招纳不逞，扇诱荒伧。狡弄威声，专行权利，反覆唇齿之间，倾动颊舌之内，威福自己，无所忌惮，诽谤朝政，历毁王公。谓己才流，无所推下，事暴远近，使融依源据答。”融辞曰：“囚实顽蔽，触行多愆。但夙忝门素，得奉教君子。爰自总发，迄将立年，州闾乡党，见许愚褷。过蒙大行皇帝奖育之恩，又荷文皇帝识擢之重，司徒公赐预士林，安陆王曲垂盼接，前后陈伐虏之计，亦仰简先朝。今段犬羊乍扰，令囚草撰符诏。及司徒宣敕招募，同例非一，实以戎事不小，不敢承教。续蒙军号，赐使招集，衔敕而行，非敢虚扇。且‘张弄威声’，应有形迹。‘专行权利’，又无赃贿。‘反覆唇齿之间’，未审悉与谁言？‘倾动颊舌之内’，不容都无主此。自上《甘露颂》及《银瓮启》、《三日诗序》、《接虏使语辞》，竭思称扬，得非诽谤。囚才分本劣，谬被策用，悚怍之情，夙宵兢惕，自循自省，并愧流言。伏惟明皇临宇，普天蒙泽，戊寅赦恩，轻重必宥，百日旷期，始蒙旬日，一介罪身，独婴宪劾。”融被收，朋友部曲，参问北寺，相继于道。请救于子良，子良不敢救。西昌侯固争不得。诏于狱赐死，时年二十七。临死叹曰：“我若不为百岁老母，当吐一言。”融意欲指斥帝在东宫时过失也。先　是，太学生会稽魏准，以才学为融所赏，既欲奉子良，而准鼓成其事。太学生虞　羲、丘国宾窃相谓曰：“竟陵才弱，王中书无断，败在眼中矣。”及融诛，召准入舍人省诘问，遂惧而死，举体皆青，时人以准胆破。融文集行于世。
王冲（492~567）字长深，弘玄孙也。祖僧衍，位侍中。父王茂璋，字胤光，仕梁位给事黄门侍郎。冲母，梁武帝妹新安公主，卒于齐世。武帝深钟爱冲，赐爵东安亭侯。累迁侍中，南郡太守。习于法令，政号平理，虽无赫赫之誉，久而见思。晓音乐，习歌舞，善与人交，贵游之中，声名籍甚。侯景之乱，元帝承制，冲求解南郡，让王僧辩，并献女伎十人，以助军赏。侯景平，授丹阳尹。魏平江陵，敬帝为太宰承制，以冲为左长史。绍泰中，累迁光禄大夫、尚书左仆射、开府仪同三司，给扶。陈武帝受禅，领太子少傅，加特进、左光禄大夫，领丹阳尹，参撰律令。帝以冲前代旧臣，特申长幼之敬。陈文帝即位，益加尊重，尝从幸司空徐度宅，宴筵之上赐以几。光大元年薨，年七十六，赠司空，谥曰元简。冲有子三十人，并致通官；第十二子玚。
玄孙：王玚（？~576）字子瑛，沉静有器局，美风仪。梁元帝时，位太子中庶子。陈武帝入辅，以为司徒左长史。文帝即位，累迁太子中庶子、散骑常侍、侍中。父冲尝为玚辞领中庶子，文帝顾冲曰：“所以久留玚于承华，正欲使太子微有玚风法耳。”陈宣帝即位，历中书令，吏部尚书。玚性宽和，务清静，无所抑扬。迁尚书左仆射，加侍中，参选事。玚居家笃睦，每岁时馈遗，遍及近亲。敦诱诸弟，禀其规训。卒，赠特进，谥曰光子。
王瑜，玚弟，字子珪，亦知名。美容仪。年三十官至侍中。永定元年使齐，以陈郡袁宪为副。齐以王琳故，囚之。齐文宣每行，载死囚以从，齐人呼曰供御囚。每佗怒，则召杀之。瑜及宪并危殆者数矣，齐仆射杨尊彦每救护之。天嘉二年还朝，复为侍中。卒，谥曰贞子。
侄：王微（415~443）字景玄，弘弟光禄大夫王孺之子也。少好学，善属文，工书，兼解音律及医方卜筮阴阳数术之事。宋文帝赐以名蓍。初为始兴王友，父忧去职。微素无宦情，服阕，除南平王铄右军谘议参军，仍为中书侍郎。时兄王远免官历年，微叹曰：“我兄无事而屏废，我何得而叨忝逾分？”文帝即以远为光禄勋。微为文好古，言颇抑扬，袁淑见之，谓为诉屈。吏部尚书江湛举微为吏部郎，微确乎不拔。时论者或云微之见举，庐江何偃亦参其议。偃虑为微所咎，与之书自陈。微报书深言尘外之适。其从弟王僧绰宣文帝旨使就职，因留之宿。微妙解天文，知当有大故，独与僧绰仰视，谓曰：“此上不欺人，非智者其孰能免之？”遂辞不就。寻有元凶之变。
微常住门屋一间，寻书玩古，遂足不履地。终日端坐，床席皆生尘埃，唯当坐处独净。弟王僧谦亦有才誉，为太子舍人，遇疾，微躬自处疗，而僧谦服药失度，遂卒。深自咎恨，发病不复自疗，哀痛僧谦不能已，以书告灵。僧谦卒后四旬而微终，遗令薄葬，不设轜旐鼓挽之属，施五尺床为灵，二宿便毁，以常所弹琴置床上，何长史偃来，以琴与之。无子，家人遵之。所著文集传于世。赠秘书监。
王远，微兄，字景舒，位光禄勋。时人谓远如屏风，屈曲从俗，能蔽风露。言能不乖物理也。
侄孙：王僧祐，远子，字胤宗，幼聪悟，叔父微抚其首曰：“儿神明意用，当不作率尔人。”雅为从兄王俭所重，每鸣笳列驺到其门候之，僧祐辄称疾不前。俭曰：“此吾之所望于若人也。”世皆推俭之爱名德，而重僧祐之不趋势也。未弱冠，频经忧，居丧至孝。服阕，发落略尽，殆不立冠帽。举秀才，为骠骑法曹，羸瘠不堪受命。雅好博古，善《老》、《庄》，不尚繁华。工草隶书，鼓琴。亭然独立，不交当世。沛国刘瓛闻风而悦，上书荐之。为著作佐郎，迁司空祭酒，谢病不与公卿游。齐高帝谓王俭曰：“卿从可谓朝隐。”答曰：“臣从非敢妄同高人，直是爱闲多病耳。”经赠俭诗云：“汝家在市门，我家在南郭；汝家饶宾侣，我家多鸟雀。”俭时声高一代，宾客填门，僧祐不为之屈，时人嘉之。稍迁晋安王文学，而陈郡哀利为友，时人以为妙选。齐武帝数阅武，僧祐献《讲武赋》，王俭借观不与。竟陵王子良闻其工琴，于座取琴进之，不从命。永明末，为太子中舍人，在直属疾，不待对人辄去。中丞沈约弹之云：“肆情运气，不顾朝典，扬眉阔步，直辔高驱。”坐赎论。时何点、王思远之徒请交，并不降意。自天子至于侯伯，未尝与一人游。卒于黄门郎。子籍。
曾侄孙：王籍，字文海，仕齐为余杭令，政化如神，善于擿伏，自下莫能欺也。性颇不俭，俄然为百姓所讼。又为钱唐县，下车布政，咸谓数十年来未之有也。籍好学，有才气，为诗慕谢灵运。至其合也，殆无愧色。时人咸谓康乐之有王籍，如仲尼之有丘明，老聃之有严周。梁天监中，为轻车湘东王谘议参军，随府会稽郡。至若邪溪赋诗云：“蝉噪林逾静，鸟鸣山更幽。”刘孺见之，击节不能已已。以公事免。及为中散大夫，弥忽忽不乐，乃至徒行市道，不择交游。有时途中见相识，辄以笠伞覆面。后为作唐侯相，小邑寡事弥不乐，不理县事。人有讼者，鞭而遣之。未几而卒。籍又甚工草书，笔势遒放，盖孔琳之流亚也。湘东王集其文为十卷云。
从孙：王瞻，字思范，弘从孙也。祖王柳，字休季，位光禄大夫、东亭侯。父王猷，字世伦，位侍中、光禄大夫。瞻年六岁从师，时有伎经门过，同业皆出观，瞻独不视，习业如初。从父僧达闻而异之，谓其父猷曰：“大宗不衰，寄之此子。”年十二，居父忧，以孝闻。服阕，袭封东亭侯。后颇好逸游，为闾里患，以轻薄称。及长，折节修士操，涉猎书记，善棋工射。历位骠骑将军王晏长史。晏诛，出为晋陵太守。洁己为政，妻子不免饥寒，时号廉平。王敬则作乱，瞻赴都，敬则经晋陵郡，人多附之。敬则败，台军讨贼党，瞻言愚人易动，不足穷法。齐明帝从之，所全万数。迁御史中丞。梁台建，为侍中、吏部尚书。性率亮，居选部，所举多行其意。颇嗜酒，每饮或弥日，而精神朗瞻，不废簿领。梁武每称瞻有三术：射、棋、酒也。卒，年四十九，谥康侯。子长玄早卒。
弘四弟：虞、柳、孺、昙首。
王虞，字林仲，位廷尉卿。虞子王深，字景度，有美名，位新安太守。柳、孺事列于前，昙首别卷。
论曰：语云“不有君子，其能国乎！”晋自中原沸腾，介居江左，以一隅之地，抗衡上国，年移三百，盖有凭焉。其初谚云：“王与马，共天下。”盖王氏人伦之盛，实始是矣。及夫休元弟兄，并举栋梁之任，下逮世嗣，无亏文雅之风。其所以簪缨不替，岂徒然也！僧达猖狂成性，元长躁竞不止。（阙）

简介
王弘：1973年生，女，博士研究生学历，华南农业大学食品学院副教授，硕士研究生导师。1994年成都科技大学食品工程专业毕业，1997年毕业于四川联合大学获得应用化学专业硕士学位，1997－2000年在昆明医学院营养专业及营养与食品研究所从事教学与科研工作，2000年就读于华南理工大学食品与生物工程学院制糖专业，2003年获得博士学位，于同年分配至华南农业大学食品科学与工程系工作至今。
科研介绍
主要研究的方向为食品营养学与分子生物学，攻读博士期间主要从事口服基因治疗的研究。已承担或参加本科生课程《食品营养学》、《专业英语》、《食品化学综合实验》、《功能性食品概论》及研究生课程《高级食品化学》、《高级食品分析》、《功能性食品与营养进展》等的讲授工作。主持或参加广东省自然科学基金博士启动项目、广东省自然科学基金、国家自然科学基金、全军医学科研“十五”计划重点基金等多项，已在《中国生物化学与分子生物学报》、《中国抗生素杂志》、《食品科学》等刊物上发表论文近20篇。

简介
男 ，教授， 1960 年生，博士
个人简历
1982 年上海交通大学材料科学与工程系本科毕业 
1985 年西南交通大学材料工程系硕士毕业 
1985-1992 年材料系从事教学与科研工作科研方向 : 材料微观组织与结构
1992-1999 年在校办产业中从事管理工作
1998年考入西南交大固体力学专业博士生
2000 年扑法国 SNAM 从事研究工作 
2001 年回国后力学系从事教学与科研工作 
2004年博士毕业获博士学位
教学经历
力学专业英语材料力学工程力学材料微观结构与力学性质 ( 硕士研究生课程 ) 弹性理论 ( 硕士研究生课程 )
科研方向
材料的疲劳与断裂、超声疲劳试验与试验装置研究、材料的微观结构与力学行为研究